
i MIHAI VITEAZUL PI 
ŞI PRIMA UNIRE A ȚĂRILOR ROMÂNEŞTI DIN ANUL 1600. 


Mihai Viteazul (n. 1558- d. 9 august 1601, Turda), ban de Mehedinți, 
stolnic domnesc şi ban al Craiovei, întâiul domnitor român al tuturor celor a 
trei țări române, Țara Românească, Transilvania şi Moldova, care au St be, i 
devenit unite sub sceptrul său domnesc pentru prima dată în istoria 44 3 
românilor. 

Vechi documente istorice, aflate în custodia 
Academiei Române şi specificațiile din Condica episcopiei 
Râmnicului, atestă faptul că Mihai Viteazul, domnul 
primei uniri a românilor din toate provinciile, s-a născut la A 
Drăgoeşti, localitate aflată pe partea stângă a Oltului, 45 
județul Vâlcea. Aceleaşi surse mai specifică faptul că A 
la Proieni, pe Valea Oltului, într-o veche biserică 45723 
ortodoxă s-a cununat cu Doamna Stanca. Potrivit 
istoricilor, ar fi fost fiul nelegitim al domnitorului 
Pătraşcu cel Bun, iar după alţii, ar fi fost fiul lui 
Pârvu Buzescu, tatăl fraților Buzeşti. Mama sa, 
numită Teodora, a făcut parte din familia 
Cantacuzinilor, soră cu lane Cantacuzino. 
Fiind simultan domnitor în Țara Românească 
(1593 - 1601), Transilvania (1599 - 1600) şi 
Moldova (1600), Mihai Viteazul a realizat 
pentru prima dată unirea tuturor românilor 
într-un stat unitar, care peste trei secole se va 
numi România, fiind în conştiinţa colectivă 
românească, unul dintre cei mai importanți 
eroi naţionali. 


= Ascensiunea politică 

În 1588 a devenit ban de Mehedinţi, la 
sfârşitul anului 1588 stolnic al curţii lui 
Mihnea Turcitul, iar în 1593 ban al Craiovei în 
timpul domniei lui Alexandru cel Rău. În 
septembrie 1593, cu ajutorul patriarhului 
Constantinopolului, dar şi al otomanilor, a 
devenit voievod al Ţării Româneşti, efectiv de pe 
11 octombrie, 

Aderă la "Liga Sfântă" creştină, Ve 
constituită din inițiativa Papei Clement al VIII-lea, 
din care iniţial făceau parte Statul Papal, Spania, 
Austria, Ferrara, Mantova şi Toscana (Anglia și 
Polonia au manifestat rezerve față de politica de NĂ 
cruciadă a papalității). Ulterior aderă şi Transilvania, 
considerată factor decisiv în atragerea în alianță a N 
celorlalte două state româneşti, Moldova şi Țara 
Românească. Aron Vodă, domnul Moldovei semnează un 
tratat cu împăratul habsburgic la 16 septembrie 1594, oferind 
astfel un motiv în plus Domnului Țării Românești, Mihai 
Viteazul, să decidă, cu acordul boierilor, intrarea în alianța 
antiotomană. 


Victoriile împotriva Imperiului Otoman 

Aderarea Țării Româneşti la "Liga Sfântă” a condus la izbucnirea unei revolte 
antiotomane (13 noiembrie 1594) soldată cu suprimarea creditorilor levantini și a întregii 
garnizoane otomane staționată în București. Pe acest fundal, Mihai porneşte o ofensivă 
generală împotriva Înaltei Porţi, atacând cetățile turceşti de pe ambele părți ale Dunării 
(Giurgiu, Hârşova, Silistra ș.a.), Urmează o serie de victorii împotriva tătarilor şi turcilor 
(Putineiu, Stâneşti şi Şerpăteşti) culminată cu incendierea Rusciukului, După modelul 
victorios al lui Mihai, Aron Vodă porneşte o campanie similară. Datorită recunoaşterii ca 
suzeran a lui Sigismund Bathory de către Aron Vodă și succesorul său, Răzvan Ştefan, 
Mihai trimite o delegație de boieri la Alba lulia pentru a reglementa diplomatic relațiile 
munteano-transilvănene, Nerespectând porunca domnitorului, delegația de boieri 
condusă de mitropolitul Eftimie semnează un tratat cu Bathory prin care Mihai devenea 
locţiitorul acestuia pe propriul său tron. Puterea revenea astfel Sfatului Domnesc alcătuit 
din 12 boieri de rang înalt. Comandând o armată de cea. 16.000 de ostaşi, la care se 
adăugau cei 7.000 de transilvăneni conduși de Albert Kiraly, Mihai Viteazul obține 
victoria la Călugăreni - 13/23 august 1595 (evocată în mod strălucit în poemul "Paşa 
Hassan" de George Coşbuc). Contraofensiva otomană îl forțează să se retragă în munți, 


- așteptând sprijinul lui Sigismund. Între timp, Ştefan Răzvan este înlocuit de pe tronul 


Moldovei cu Ieremia Movilă, domn fidel polonezilor. Mihai Viteazul începe (cu sprijin 
transilvănean și moldovean) eliberarea oraşelor Târgovişte (5-8 octombrie 1595), 
Bucureşti (12 octombrie 1595) şi Giurgiu (15-20 octombrie 1595). 


i Negocierile cu Înalta Poartă 
Pierderile suferite în urma campaniilor antiotomane, precum şi dezastrele 
provocate de ostaşii sultanului, au adus Țara Românească în pragul colapsului financiar. 
Cu visteria golită, Mihai se vede silit să aplice o soluţie pe cât de nepopulară, pe atât de 
vitală supraviețuirii statale: "așezământul! sau "legarea țăranilor de glie" prin care 


- rumânii (ţăranii fără pământ din Valahia) erau siliți să rămână pe moşia pe care se aflau 
- în acel moment. După câteva confruntări pe linia Dunării, Mihai decide începerea 


negocierilor cu otomanii. Finalizate printr-o pace (1597-1598) prin care, în schimbul 


Cru 2 n icceprării suzeranității otomane şi a plății tributului, Inalta Poartă recunoştea 
i > 


în > domnia voievodului pe întreaga durată a vieții sale. În paralel, domnitorul 

e i) n valah încheie un tratat şi cu Casa de Habsburg (Mânăstirea Dealu, 30 

mai/9 iunie 1598) orientat împotriva turcilor. Prin dubla suzeranitate 

(otomană şi habsburgică) se anula practic tratatul dezavantajos al 
boierilor cu Sigismund Bathory. 


“ 
Li 


Unirea Ţărilor Române 

Domnia lui Ieremia Movilă, devotat polonezilor, 
> însemnase practic îndepărtarea Moldovei de Sfânta 
„Alianță. În Transilvania, Sigismund renunța la tron în 

favoarea vărului său, Andrei Bathory (de asemenea 
înclinat către politica polonă). În această situație, 
unitatea militară a țărilor române se diminuează iar 
Mihai Viteazul, pus în fața destrămării coaliției 
antiotomane, decide aplicarea "planului dacic", în 
speță Unirea celor trei țări române. În iulie 1599 
trimite o solie la Praga pentru a cere încuviințarea 
împăratului Rudolf al II-lea pentru punerea în 
practică a inițiativei sale. Primind un răspuns 
| favorabil, la sfârşitul aceluiaşi an, intră în 
Transilvania şi, după victoria asupra lui Andrei 
| Bathory (Șelimbăr, 18/28 octombrie 1599) îşi face 
intrarea triumfătoare la Alba Iulia pe 1 noiembrie 
1599,primind cheile fortăreței de la episcopul 
Napragy. În mai 1600, Mihai Viteazul îl alungă de 
pe tronul Moldovei pe Ieremia Movilă, 
| învingându-l la Bacău, şi realizează astfel, prima 
unire a țărilor române. Titulatura folosită de 
voievod (într-un document din 6 iulie 1600) era: 
"Domn al Țării Româneşti şi Ardealului şi a toată 
"] țara Moldovei", 


Destrămarea Unirii 
“/ Contextul internațional era complet nefavorabil 
Unirii. Puterile vecine vedeau în noul stat o 
/ contradicție cu interesele proprii. Habsburgii îşi 
/ vedeau amenințate planurile de menţinere a 
2] Transilvaniei în sfera de influență, Polonia nu dorea 
pierderea controlului asupra Moldovei, iar Imperiul 
Otoman nu accepta ideea renunțării la Țara Românească. 
Mai mult chiar, noul stat reprezenta o formulă puternică, 
capabilă să schimbe raportul de forțe din regiune. Existau însă 
şi conflicte interne, cauzate de insubordonarea nobililor 
maghiari din Transilvania care nu acceptau măsurile impuse de 
noul Domn. Mihai nu reuşeste să înfrângă revolta nobililor maghiari 
sprijiniți de generalul Basta (Mirăslău 18/28 septembrie 1600) şi astfel 
pierde Ardealul. În scurt timp Moldova va reintra în posesia Movileştilor 
aserviţi intereselor polone. Mihai încearcă să reziste atacului polon asupra Țării 
Româneşti, însă şi pe acest tron se va urca un membru al familiei Movileştilor, Simion. 


Moartea lui Mihai Viteazul 

Forțat să ia calea pribegiei, Mihai cere sprijinul împăratului Rudolf al II-lea, 
care, în contextul reînscăunării lui Sigismund Bathory pe tronul Transilvaniei, acceptă 
să-l susțină pe român. Împreună cu generalul Basta, Mihai porneşte campania de 
recucerire a teritoriilor româneşti, Prin victoria de la Gurăslău (3 august 1601), 
voievodul valah îl îndepărtează pe Bathory din Transilvania. Continuă prin a recupera 
Țara Românească gonindu-l pe. Simion Movilă de pe tron. În aceste condiții, se 
întrezăreau perspectivele unei noi uniri, perspectivă cu care împăratul nu putea fi de 
acord. Din ordinul său, în 9/10 august 1601, la 3 km sud de Turda, Mihai Viteazul este ucis 
de generalul Gheorghe Basta. Capul său este luat de unul dintre căpitanii domnitorului şi 
înmormântat de Radu Buzescu la Mănăstirea Dealu, lângă Târgovişte. Pe lespedea sa de 
piatră de la Mănăstirea Dealu stă scris: “Aici zace cinstitul şi răposatul capul creştinului 
Mihail, Marele Voievod, ce au fost domn al Țării Româneşti şi Ardealului şi Moldovei." 

SOCIETATEA PENTRU CULTURĂ ROMÂNEASCA 
“MIHAI EMINESCU” DIN REGIUNEA CERNAUȚI 
INFORMEAZĂ COMUNITATEA ROMÂNEASCĂ DIN UCRAINA Ș 
ASUPRA IMPLICĂRII ROMÂNIEI ÎN SPRIJINIREA PĂSTRĂRII IDENTITĂȚII ROMANEŞTI 


Ministerul Afacerilor Externe al României, în urma apariţiei acestui articol într-un număr anterior, a făcut precizarea, în. 


scris, că în anul 2004 a finanțat proiectul „Septentrion Literar” cu suma de 3683.150.000 lei, adică 14.175 de dolari, suma totală pe. 
care ROMÂNIA a angajat-o în perioada 2001-2005 pentru sprijinirea seriitorilor şi ziariştilor din Regiunea Cernăuți fiind de 
1203.149.700 lei adică 48.125 dolari SUA. În acest mod România a sprijinit fiecare scriitor sau ziarist din nordul Bucovinei cu 
tipărirea a celpuţțin 2-3 cărti. / pere 
Orice persoană, care s-a implicat activ în activităţile culturale pentru păstrarea identității româneşti în TEGIUNSA Cernăuţi şi 
nu a beneficiat de sprijin material (în cadrul proiectelor finanțate mai jos), se poate adresa, în scris; domnului Lustinian Pocşa, la. 


Consulatul General al României de la Cernăuţi, care va analiza alături de organele guvernamentale ale României, modul în care 


s-au cheltuit miliardele de lei acordate comunității româneşti. 


ROMÂNIA SPRIJINĂ FINANCIAR COMUNITATEA ROMÂNEASCĂ DIN REGIUNEA CERNĂUȚI 


Nu de puține ori comunitatea românească din nordul 
Bucovinei aduce grave acuzaţii Guvernului României cu privire la 
faptul că nu se interesează de ea, că nu o sprijină material în 
păstrarea identităţii româneşti, că nu a demarat proiecte care să vină 
în întâmpinarea doleanţelor ei. Aceleaşi acuzaţii vin şi din partea 
unor asociații culturale româneşti. 
| n această ordine de idei Ministerul Afacerilor Externe al 
| României a dorit să informeze comunitatea românească că acuzaţiile 

nu corespund realității şi că grija Guvernului României se îndreaptă 
: mereu spre etnicii români din regiunea Cernăuţi. Guvernul 
| României a fost începând cu 1990 alături de etnicii români din 
Ucraina şi, prin donații şi proiecte culturale a sprijinit bisericile, 
şcolile şi asociaţiile culturale. Lista de mai jos cuprinde proiectele 
realizate în perioada 2001-2005 şi a fost pusă la dispoziția Societăţii 
„Mihai Eminescu” de către Ministerul Afacerilor Externe. În mod 
| cert acestea nu sunt toate proiectele guvernamentale româneşti 
pentru comunitatea românească din Ucraina, întrucât finanţări s-au 
făcut şi de către Ministerul Informaţiilor Publice, Secretariatul 
General al Guvernului şi Cancelaria Primului Ministru. De fapt 
aceşti bani provin de la contribuabilii români. 

Guvernul României acordă o atenţie deosebită şi minorității 
ucrainene din România finanțând de la buget activităţile culturale 
ale Uniunii Ucrainenilor din România. Conform afirmațiilor 
liderilor ucraineni, în anul 2007, alocaţia financiară pentru 
comunitatea ucraineană din România este de circa 40 miliarde lei 
vechi echivalentul a 1.600.000 dolari SUA. În realitate nici această 
sumă uriaşă nu se reflectă în realitate. 

Prin finanţările guvernamentale româneşti pentru 
comunitatea românească din regiunea Cernăuţi, Statul Român 
urmăreşte păstrarea identității naţionale a acesteia, prin păstrarea 
limbii române în şcoli, în biserici, editarea de cărți, ziare şi reviste. 
Dacă proiectele finanțate enumerate mai jos au contribuit la aceste 
doleanțe guvernamentale, pot răspunde numai cei cărora le-au fost 
adresate. Din lista finanțărilor lipseşte „Societatea pentru cultură 
românească Mihai Eminescu din regiunea Cernăuţi” şi Societatea 
„Golgota”. În acest an, 2007, Societatea „Mihai Eminescu”, care nu 
a beneficiat de nici o finanţare din bugetul României, în lunga ei 
existență, a depus un proiect, care să fie implementat în şcolile 
românești din regiunea Cernăuţi, diplomatul român Iustinian 
Focşa, de la Consulatul României de la Cernăuţi urmând a fi 
implicat în realizarea proiectului în teren. 


Lista 
finanțărilor guvernamentale româneşti 2001-2005 


1 HLIBOCA Centrul Bucovinean Independent de Cercetări 
Actuale 

Proiect: Monitorizarea respectării drepturilor românilor autohtoni din 
Ucraina 

Anul2004 : 1.582.200.000 lei = 63.288 USD = 316.440 grivne 


Uniunea Societăților Româneşti Hliboca 


Proiect: „Instituţionalizarea Comunităţilor Românilor din Ucraina” 


Anul 2005 : 1.984.650.000 lei = 79.386 USD = 396.930 grivne 
Total__2004-2005 = 3.566.000.850.000 lei = 142.674 USD = 711.370 


grivne 

2. Salonul Internaţional de Carte Cernăuți 
Anul 2004 ( Partener Casa Limbii Române) 180.600.000 lei = 7.224 


USD = 36.120 grivne i 
Anul 2005 (Partener Ed. Alexandru cel Bun) 106.700.000 lei = 4.268 


USD = 21.340 grivne : 
Total 2004-2005 287.300.000 lei = 11.492 USD = 57.460 grivne 


Casa Limbii Române” 


3. Fundaţia Culturală de_Binefacere 
Cernăuţi 

Festivalul „Din cântecele neamului” 
Anul2003 2.500 USD = 12.500 grivne 


4. Publicaţia „Septentrion Literar” Cernăuţi 


Anul2001=294.968.700 lei = 11.800 USD = 59.000 grivne 
Anul2002=221.133.500lei= 8.845 USD = 44.225 grivne 

Anul 2003 (dotare) 171.637.500 lei = 6.865 USD = 34.340 grivne 
Anul2004=368.150.000 lei = 14.725 dolari USD = 73.630 grivne 
Anul 2005 = 147.260.000 lei= 5.890 USD =29.450 grivne 
Total= 1.203.149.700 lei = 48.125 USD = 240.645 grivne 


5. Publicaţia „Făgurel” Cernăuţi 
Anul 2002 = 235.620.000 lei = 9.425 USD = 47.125 grivne 


Anul2004 = 306.675.000 lei = 12.267 USD = 61335 grivne 
Anul 2005 = 114.450.000 lei= 4.580 USD = 22.900 grivne 


Total= 656.745.000 lei = 26.272 USD = 131.360 grivne 


6. Publicaţia „Arcaşul”, Cernăuţi 

Anul 2001 = 96.426.000 lei = 3.857 USD = 19.285 grivne 

Anul 2002 = 206.829.000 lei = 8.273 USD = 41.365 grivne 

Anul 2003 (dotare redacție) 35.200.000 lei = 1.408 USD =7.040 grivne 


7.Tabăra de cultură şi civilizație românească Cernăuți (Junimea) 
Anul 2001 = 35.468.210 lei = 1.420 USD =7.100 grivne 


Anul 2003 = 96.288.000 lei= 3.850 USD =19.520 grivne 


8. Şcoala de pictură bisericească Odiohitria 
Cultural Artistică PRODOMOS, Cernăuţi) 

Anul 2003 (achiziţii)  149.100.0001lei= 5.964 USD = 29.820 grivne 
Anul 2004 (burse elevi) 252.000.000 lei = 10.080 USD = 50.400 grivne 
Anul 2004 (birotică) 70.000.000 lei=2.800 USD = 14.000 grivne 


9. Biserica din Hruşeuţi (lucrări construcție şi pictura interioară) 
Anul 2001 = 590.625.000 lei = 23.625 USD =181.125 grivne 


Anul 2003 = 690.000.000 lei = 27.600 USD = 138.000 grivne 


artener Fundaţia 


10. Școala românească de la Crasna (lucrări de construcție! 
Anul 2001 = 2.014.724.000 lei = 80.590.USD = 402.950 grivne 
Anul 2002 = 2.116.058.000 lei = 84.642 USD =423.210 grivne 


11. Scoala din Molodia (plată proiect 
Anul 2001 = 25.240.000 lei = 1.010 USD = 5.050 grivne 


12. Biserica din Tărăsăuţi : 
Anul2004=497.000.000 lei=19,880 USD =99.400 grivne 


Societatea „Mihai Eminescu” Cernăuți 

“CÂND AM VENIT ÎN BUCOVINA, MI S-A DESCHIS O ALTĂ | UME” 
- Interviu cu scriitoarea TAMARA SEVERNIUK, realizat de publicaţia “Clopotul Bucovinei” az 


% % % 


Tamara Severniuk (n. 
26.07.1940, Staroconstantyniv, 
reg. Hmelnițki), absolventă a 
Facultății de filologie a 
Universităţii cernăuţene în 1966. 
A lucrat ca jurnalistă în presa 
cernăuțeană. A publicat peste 18 
cărți de poezie ucraineană 
autentică şi are în spate 42 de ani 
de creaţie literară. Este laureată a 
mai multor premii naționale din 
Ucraina. 

In acelaşi timp este o 
redutabilă traducătoare din 
limbile rusă, tadjikă, română, 
germană, italiană, poloneză etc. 
Poezia ei a fost tradusă în italiană, 
idiş, română, armeană, engleză 
etc. 

Versurile sale au fost puse pe 
note muzicale şi răsună 
extraordinar în stilul unor 
renumiți artişti din Ucraina, 
precum Vasyl Zinkevici, Pavlo 
Dvorski, Lilia Săndulescu, Ivo 


Bobul, Ivan Derda şi alții. 

Poeta Tamara Severniuk a ajuns la o deplină maturitate artistică şi 
locul ei a fost fixat deja adânc în conştiinţa cititorilor ucraineni şi în istoria 
literaturii ucrainene contemporane. 

Tamara Severniuk a tradus în ucraineană poeziile lui Mihai 
Eminescu, Veronica Micle, Mihai Beniuc, loan Vatamanu, Tudor Arghezi, 
Ion Cozmei şi Arcadie Opaiţ. 

Înaintea Crăciunului din 2006, am avut o lungă discuţie cu poeta 
Tamara Severniuk la sediul Societăţii de Cultură Românească din Cernăuți, 
în urma căreia a rezultat următorul interviu. Amintim că dialogul s-a 
desfăşurat în limba ucraineană, a fost lung, valoros şi afectiv. Redăm, în 
traducere românească, doar fragmentar, această întâlnire prietenească şi de 
suflet. 


kk 


_ Bună ziua, Tamara Severniuk, suntem deosebit de emoționați că 
ne-am revăzut aici, după aproape doi ani, cu sprijinul poetului şi prietenului 
nostru comun Arcadie Opaiţ. În perioada scursă de la ultima noastră 
întrevedere, la dumneavoastră acasă, am reuşit să citesc şi să apreciez 
poeziile dumneavoastră din ultimele patru cărți pe care mi le-aţi dăruit cu 
autograf, şi anume: „Dotyk bescmertnyka” ( „Atingerea nemuritorului” ); 
„Zblysky” ( „Străluciri”), volum bilingv ucraineano-englez; „Ceste svitlo” 
(„Lumină curată” ); „Inezacem taietsea, i niceho taiț” ( „Ascundere fără 
rost”). Profitând de această întâlnire de suflet v-aş ruga să dialogăm despre 
creația dumneavoastră literară, despre cum vedeți / concepeți poezia 
dumneavoastră de credință, despre traducerile dumneavoastră în 
ucraineană din poezia română, despre Bucovina şi oamenii ei... 

- Vai de mine, ce multe întrebări îmi puneţi. Hai să le luăm metodic şi 
punctual. În primul rând, îi sunt foarte recunoscătoare domnului Arcadie 
Opaiţ că, prin el, v-am cunoscut personal. La prima noastră întâlnire, la 
mine acasă, acum doi ani mi-ați adus ziare, reviste, inclusiv cartea 
dumneavoastră în care ați scris concis despre mine şi poezia mea ca să mă 
cunoască cititorii români din România. Este vorba de ziarele „Crai nou”, 
„Clopotul Bucovinei”, „Verchovyna”, „Vilne slavo” ( „Cuvântul liber” ) şi 
cartea „Repere culturale şi umane”. Toate aceste publicaţii care conțin 
articolele dumneavoastră despre mine și unele poezii erau prilejuite de 
aniversarea a 65 de ani de viață şi 40 de ani de carieră/creaţie literară. 

Legat de crezul meu poetic m-am exprimat liric, cu mulți ani în 
urmă, în aceste câteva versuri: „Totul se schimbă / Numai poetul se opune 
lumii / Iubirea lui turbată / Nu poate fi omorâtă / Nici de demență / Nici de 
baionetă...” Vă las vouă, cititorilor, să descifraţi ce am vrut să spun. Mesajul 
acestor versuri poate fi comentat în varii modalităţi. Apoi, într-o altă 
confesiune lirică, mai târziu, adaug: „A băut ziua obosită / A iernii ultima 
sorbitură.../ Deja vântul mi-o aruncă / Prima frunză de toamnă mohorâtă // 

n oraș, îngerii duhului / Zboară pe drumul pustiului / Cerul atinge auzul / 
Curenţii răsună ciudat...// Eu nu mă sperii de lichidul / Nici de ani, nici de 
gânduri / Poate tu mi-ai aruncat.../ Prima frunză de toamnă enervat!”. 

Acum nu pot să spun ceva despre traducerile mele din română, în 
ucraineană, dacă nu vă explic mai întâi ceva despre Bucovina şi oamenii ei. 
Spun cu toată încrederea mea, deoarece, dacă nu ajungeam să 
trăiesc și să cunosc bine Bucovina, n-aş fi ajuns să traduc din lirica 
românească în ucraineană. Deci, prin Bucovina am ajuns să cunosc poezia 
românească. Cu câţiva ani în urmă, într-o sensibilă Mărturisire-Confesiune, 
printre altele, afirmam că „Destinul meu a devenit pământul bucovinean. 
Podolia (ţinutul de origine ) şi Bucovina sunt pentru mine două jumătăți ale 
aceleiaşi inimi care au devenit unitare şi nedespărțite. Această inimă are o 
moştenire bogată, cu o cultură înaltă în trecut şi cu oamenii care au jucat un 
rol hotărâtor în destinul meu. În primul rând este vorba despre o 


bucovineancă băştinaşă, fostă profesoară de latină la Universitatea din 
Cernăuţi, traducătoarea literaturii pentru copii, în ucraineană, din 
germană, poloneză, română, franceză, italiană, Zynovia Florianivna Peniuk. 
Ea mi-a făcut cunoştinţă cu „Luceafărul” irepetabil, adică cu Eminescu, ea 
mi-a deschis lumea fermecată a ținutului bucovinean, acest pământ de aur, 
cu un destin atât de fermecat şi atât de rău încercat. Când am venit aici, în 
Bucovina, mi s-a deschis o altă lume. Prin Eminescu, prin Tudor Arghezi, prin 
Vatamanu şi prin Arcadie Opaiț şi mulți alții am cunoscut poezia românească 
adevărată, am aflat de bogăţia spirituală a acestui popor. Alături de mine, 
Vitalii Kolodii se ocupă intens de traducerea liricii româneşti în ucraineană. 
„Luceafărul” lui Eminescu tradus de el este cea mai reuşită traducere în 
ucraineană pentru care a şi primit premiul la Suceava. În contrapondere, 
poetul sucevean Lon Cozmei l-a tradus în mod exemplar pe Taras Șevcenko în 
română, editându-i-se deja trei volume. Aş dori ca cineva, din România, să 
traducă, chiar selectiv, din poezia mea în română şi să apară o carte bilingvă, 
în ucraineană şi română, cum s-a întâmplat în cazul lui Arcadie Opaiţ. In 
urma conlucrării noastre, profunde şi dure, a ieşit cartea sa „Salonul de 
reanimare”, ediție bilingvă în română şi ucraineană, varianta ucraineană 
datorându-mi-se. = 

Aş mai vrea să adaug aici două idei. Cunoscând mai întâi o parte din 
poezia românească, m-am gândit să vizitez România. Aşa am fost la Suceava, 
la Rădăuți, la Eforie Nord, la Mamaia şi la Venus. Deci am văzut şi Marea 
Neagră. Aceasta era cu ani în urmă. Acum, probabil, şi la dumneavoastră 
s-au făcut schimbări, cum de altfel, s-au făcut şi la noi, bineînțeles, pe plan 
politic, mai puţin. Din păcate şi la noi şi la voi, oamenii locului nu protejează 
natura. Aruncă gunoaie peste tot. Dacă nu ocroteşti natura, înseamnă că şi 
sufletul tău e murdar. Oamenii au devenit tare lacomi de câştig imediat. 
Consider că orice reconstrucție, fie materială sau politică, cere un timp. Dacă 
oamenii nu-și vor păstra valorile, atunci timpul nici atât nu va păstra. 
Trebuie să fim, vrem nu vrem, mult mai grijulii față de mediul înconjurător. 

A doua idee. Privitor la conviețuirea pe pământul sacru al Bucovinei 
a ucrainenilor, românilor şi a altor multe etnii nu există nici o problemă. 
Există loc pentru fiecare, care e dat de Dumnezeu pe acest pământ. Am trecut 
şi trec adesea prin satele româneşti, din regiunea Cernăuţi şi am observat o 
înviorare a identității românilor. Cu ceva ani în urmă, fiecare minoritate se 
manifesta cu precauție vis-a-vis de identitatea lor. Astăzi se manifestă demn, 
cu mândrie față de naţia lor. Să vă dau doar un singur exemplu. La statuia lui 
Eminescu, ca şi la cea a lui Şevcenko, aproape permanent se pun şi se mențin 
flori, Aceste flori sunt depuse nu numai de români şi ucraineni, Ci şi de alte 
etnii. Aceasta dovedeşte că aceştia din urmă le cunosc operele şi le apreciază 
valoarea lor. Periodic, societăţile româneşti organizează “ manifestări 
cultural-artistice. Românii poartă costumele lor naţionale, cântă şi joacă 
cântece şi dansuri tradiționale. Chiâr de Ziua Naţională a României, pe 
1 Decembrie, în întreg Cernăuţiul, se simte că e sărbătoare. Este nu numai 
Sărbătoarea României, ci şi a noastră, a tuturor locuitorilor oraşului, 
indiferent de naţionalitate. [Apoi, Tamara Severniuk deschide un caiet- 
jurnal şi ne citeşte o poezie inedită, creată acasă, în acea zi, intitulată „My vsi 
u sviti vypadkovi” („Noi toţi în lume suntem ocazionali” ). Constat că e şi o 
mare artistă /interpretă. Legat de această poezie, vine şi întrebarea de final. 

- Împărtăşiţi - ne câteva gânduri / păreri, pe scurt, despre creația 
dumneavoastră literară şi despre poezie şi poeți în general. 

- Cu plăcere. Răspunsul poate fi foarte lung, dar îl voi rezuma. În 
Biblie se spune că la început era Cuvântul şi cuvântul era Dumnezeu. Dar, 
dacă Dumnezeu nu l-ar fi creat pe om, atunci cuvântul ar fi rămas mort. 
Numai prin mijlocirea omului, cuvântul a căpătat viață. Numai prin cuvânt, 
omul constituie o punte de legătură cu alți oameni. Deci cuvântul a devenitun 
mijloc de comunicare dintre oameni. Nu prin cuvânt, pur şi simplu, ci prin 
îmbinări de cuvinte, cu valoare metaforică. Astfel s-a născut poezia care i-a 
făcut pe oameni mai buni, mai toleranți, mai îngăduitori în relațiile lor cu alți 
oameni. Aşadar cuvântul şi autorii cuvintelor metaforice au ajuns să fie 
prețuiţi, apreciați. Autorilor acestor îmbinări de cuvinte metaforice trebuie 
să le aducem mulțumiri. Prin mijlocirea poeților, oamenii de ieri şi de azi 
retrăiesc istoria, viața şi munca înaintaşilor. Prin geniul poeților, prin stilul 
lor specific, de transfigurare a cuvântului, noi cititorii sau ascultătorii simțim 
că trăim, că suntem oameni. Prin aceste trăiri interioare ne deosebim de alte 
ființe animalice. Prin arta cuvântului, poetul ne emoționează. Iată rolul şi 
valoarea noastră a poeților de ieri şi de azi. Ca atare, cerem să fim apreciați 
astăzi, în această epocă grea, de tranziție, de la un stat totalitar la cel 
democratic. Cârtimp vor exista poeții, şi omenia din oameni va dăinui. 

- Stimată Tamara Severniuk, am început dialogul nostru despre 
crezul dumneavoastră poetic şi ne-ați provocat lansându-ne doar câteva 
versuri de-ale dumneavoastră, fără să le comentaţi mesajul lor. Însă finalul 
acestui dialog s-a dovedit explicit şi implicit foarte necesar şi potrivit. 
Răspunzându-ne în mod excepțional şi foarte original ce este poezia şi rolul 
poeţilor în societate, v-aţi „pierdut” şi, vrând-nevrând, abia, la final, ne-ați 
precizat clar şi răspicat crezul dumneavoastră artistic. Dar nu numai despre 
crezul dumneavoastră artistic, ci şi despre crezul artistic / poetic în general. 
Sincere mulțumiri pentru aceste ore de adâncă trăire artistică. În încheiere, 
ziarul „Clopotul Bucovinei” vă doreşte putere creativă de excepție spre 
binele cititorilor indiferent din ce neam fac parte. Ca orice artă şi arta 
cuvântului este universală. La mulți şi buni ani! 

Consemnat în ucraineană şi tradus în română: 
prof. Vichentie Nicolaiciuc, Rădăuți 

IVAN KUŞNIRYK, UN MARE TRADUCĂTOR UCRAINEAN 
AL LITERATURII ROMÂNE, LA VÂRSTA SENECTUȚII 


În general, atât în România cât şi în Ucraina de azi, din păcate, oamenii  („Risipitorii”), Fănuş Neagu („Îngerul a strigat”), Horia Lovinescu 
de cultură valoroşi sunt uitaţi şi foarte rar mai sunt pomeniţi sau apreciaţi. („Moartea unui artist”), Ion Creangă („Poveşti şi povestiri”), Alecu Ivan 
Din acest motiv şi din alte cauze, asemenea personalități trăiesc modest sau  Ghilea („Cuscrii”), Lon Brad („Raiul răspopiţilor”), D. Rendis („Zeii zboară 
abia supraviețuiesc. din Olimp”) ete. 
$ et Printre multe întrebări, răspunsuri, 
mărturisiri şi amintiri, maestrul în arta 
cuvântului românesc adaugă că nu a reuşit să 
redea viață ucraineană şi romanului „Răscoala” 
de Liviu Rebreanu, deoarece propunerea lui a 
venit prea târziu când editurile din Ucraina deja 
intraseră în criză financiară. 

S-au purtat discuţii pe diferite teme din 
viața din copilărie, din anii de studii liceale când 
a învățat limba română, din anii grei ai 
războiului, din anii de serviciu, despre ultimii 
ani când are o pensie destul de mică şi deşi este 
membru al Uniunii Scriitorilor din Ucraina (din 
1965) nu a ajuns să fie şi membru al Uniunii 
Scriitorilor din România. Şi merită pe deplin 
pentru ceea ce a făcut pentru cunoaşterea 
literaturii române în Ucraina, adăugăm noi. 

Ivan Kuşniryk reprezintă pentru literatura 
românească ceea ce a reprezentat Stanislav 
Semeinskiy pentru filologia şi literatura 
românescă din Kiev, în anii 1960-1999. Dacă 
romanistului şi românistului Stanislav 
Semcinskiy i s-a oferit titlul de „Doctor honoris 
causa” de Universitatea din Cluj, atunci și 
scriitorului şi traducătorului din română în 


dul: Bucovinei : : 
ta, în? ucraineană Ivan Kuşniryk merită să 


Vichentie Nicolaicifit, fa 
intr-o discuţie cu 1vân terăturii rom 


i se ofere un asemenea titlu de una din 
SSI Za pe : E universităţile din România (poate de cea din 
Aşa se întâmplă şi cu Ivan Kuşniryk, profesor şi traducător Suceava) şi să fie onorat și cu un ordin sau o medalie din partea Statului 
reprezentativ din literatura română în ucraineană, autorul unui dicţionar Român 
Aerain esue rond şi al monografiei „Maleatenţisatulmeu natal”. Prezentele rânduri despre el şi despre munca sa titanică de tălmăcire a 
ae aula Seulitorui Vasile Ţapoveţ, care a corespondat ani de zile cu  slovelor româneşti în ucraineană vorsă constituie o sugestie nu numai pentru 
scriitorul Ivan Kuşniryk, a avut inițiativa împreună cu un grup de ziarişti 
suceveni să-i facă o vizită prietenească acestuia din p zz, 3 
urmă la el acasă. Intermediarul nemijlocit al acestei : 
vizite prieteneşti ne-a fost domnul Vasili laţeniuk de 
la Universitatea din Cernăuţi, un prieten şi 
colaborator apropiatallui Ivan Kuşniryk. cai 
Aşa că după câteva măsuri organizatorice, pe 27 
aprilie a.c. , delegaţia formată din Vasile Ţapoveţ, 
Vasile Iaţeniuk, Mihai Pânzaru şi Vichentie 933% 
Nicolaiciuc a pornit spre Maleatenţi, localitate 
situată la circa 25 km nord-vest de Kiţmani. În 
drumul spre destinaţie ne-am oprit la Consulatul Și 
General al României la Cernăuţi, unde Excelența 
Sa, domnul Romeo Săndulescu aflând de ținta 
noastră a rămas mirat, că, din păcate nu ştie nimic 
despre această mare personalitate care a făcut o 
mare popularizare în rândul cititorilor ucraineni a : 
literaturii române clasice şi contemporane. Ne-a | 
rugat să-i transmitem prin e-mail mai multe 
informaţii despre I.Kuşniryk, luându-și 
angajamentul ca la o proximă festivitate în cadrul 
Consulatului să-l omagieze pe acest scriitor, cu o E 
diplomă şi alte stimulente. 
Gospodăria scriitorului de 83 de ani (născut la 8 
martie 1924) arată asemenea Casei Memoriale a lui 
Ion Creangă din Țicău-laşi, ca vechime şi a pă A 
arhitectură. În jurul casei vechi şi a celei noi multă Acasă la Ivan Kuşniryk 
verdeață şi copaci înfloriți. Apoi în Odaia cea Marea ii EN dineu i aul ie DESI aa „E 
casei natale a avut loc un dialog lung, prietenesc, : pată puterea politică din România de azi. 
incitant şi plin de învățăminte pentru oaspeți, care a produs multe satistacții Ă - A : : E pes 
şi bucurii paz L. Kpntryk. Scriitorul ne-a prezentat vasta lui ra eat ua a bl sei pata e A Aire ca peraoAli 065 
bibliotecă, din care a scos exemplare de cărți, cu autori români, tipărite la aiare răbdare! Lu stimpuipentruăvani Ba şa fa 
Kiev în deceniile VII- IX ale secolului al XX-lea, în sute de mii de exemplare. ă Ş e ae A 
Din cei peste 25 de scriitori români traduși de I.Kuşniryk, amintim doar 5 Nea calea dA ea Sita lei ca lit tot ce aţi făcut intră 
câţiva: Mihail Sadoveanu („Baltagul”), Liviu Rebreanu ( „lon” şi „Pădurea Multă sănătate şi putere de muncă, sere şi popoare vecine şi prietene - 
Ă Ztp a fi i i ! 
lati Da it A rea i la ah Spanii Na mnohaia lita i sele na blaho liudei, şanovneimaisterslova! 
Stancu („Rădăcinile sunt amare” şi „Ce mult te-am iubit”), Marin Preda Prof. Vichentie Nicolaiciuc 


Fondator şi Senior editor : Asociaţia Culturală Flondor 


Difuzare gratuită 


Arcadie Op aiţ Adresa Redacţie: ISSN 1841-4664 
Certificat de înregistrare UL 290 Cernăuţi, Piaţa Centrală nr. 9 
rea i-l LE:- Imprimare "JA3BIH BYKOBHHU" 
eliberat a 2520932005, Tehnoredactare computerizată:Rose Matei 3acnoBuuk: Onaiu Apkaniii 
Președinte de onoare: w inaţit P 
Z Autorii poartă răspunderea pentru conținutul Tipografia "Molodii Bucovineţ CunbBecTpoBHuU 
Alexandru Racovitză - Flondor articolelor. Punctul de vedere al redacției poate să 58000, or. Cernăuți, str. Prutska, 29 AA E | p e 
Consilier pentru probleme ucrainene: nu coincidă întotdeanuna cu al autorului. Tiraj : 5000 exemplare peca: YKPAIHA, m. WepuiBui 58000, 
Vichentie Nicolaiciuc Comanda Jipa in uia roua 7 


d em 


